Lebam

Lebam atau istilah perubatannya, kontusi merupakan sejenis hematoma tisu dimana bahagian kapilari atau kadang-kala venul mengalami kerosakan disebabkan oleh trauma. Ia biasanya meninggalkan tanda atau tompokan yang kelihatan kebiruan atau keunguan pada bahagian bawah lapisan kulit.

Lebam sering menyebabkan kesakitan dan lebam kecil biasanya tidak membahayakan. Dalam sesetengah keadaan, lebam serius boleh membawa kepada bahaya atau membawa kepada bentuk hematoma yang boleh mengancam nyawa apabila berlakunya kecederaan teruk seperti patah tulang dan pendarahan dalaman.

Dalam konteks bencana alam — lebam lebih biasa berlaku semasa gempa bumi berbanding bencana alam lain, biasanya disebabkan oleh objek jatuh atau dilanggar bangunan yang jatuh, dan tahap keterukan berbeza-beza daripada ringan (dirawat dengan kaedah RICE mudah) hingga ekstrem (yang membawa kepada sindrom remuk yang memerlukan bantuan teknikal bukan perubatan daripada anggota bomba/pasukan SAR).

 Rujukan 

 Pautan luar 

 Kejadian lebam dalam aktiviti sukan

Kategori:Kecederaan
Kategori:Hematologi
Kategori:Tanda perubatan
Kategori:WPPER